《望瀑布亦用李韵》
明代·邵宝

昔闻地中山，今见天上水。对日生虚明，光照数百里。

声将助雷行，势欲随云起。矫矫白玉龙，人立烟霞里。

飞流何其雄，不受神禹功。净洗下界浊，无言归太空。

精灵忽旁射，秀色溢厓壁。动荡元化机，落星不为石。

观水复观山，万古心自閒。愿借一泓清，鉴我尘外颜。

布邪可剪裁，衣被尽世间。

作者简介：邵宝（1460-1527）字国宝，号二泉，江苏无锡人，成化二十年（1484）进士，历为江西提学副使，官至南京礼部尚书，谥文庄。文典重和雅，诗清和淡薄。著有《简端二馀》《慧山记》《容春堂集》等。